Diari Oficial de la Generalitat Valenciana


Sumari del DOGV 6460, del 15-02-2011 (2011/1588)

RESOLUCIÓ de 4 de febrer de 2010, per la qual s'atorga a Gas Natural Cegás, SA, l'autorització administrativa i l'aprovació del projecte d'execució, per a la construcció de la xarxa de distribució de gas natural al terme municipal de la Llosa. Expedient número CBREDE/2006/7/12.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6460

Data del DOGV
:   15-02-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/1588


Data del document
:   04-02-2011

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 4 de febrer de 2010, per la qual s'atorga a Gas Natural Cegás, SA, l'autorització administrativa i l'aprovació del projecte d'execució, per a la construcció de la xarxa de distribució de gas natural al terme municipal de la Llosa. Expedient número CBREDE/2006/7/12. [2011/1588]  
Vista la sol·licitud presentada per Gas Natural Cegás, SA, amb data 15 de juliol de 2009, en el Servici Territorial d'Energia de Castelló, de la Conselleria d'Infraestructures i Transport, junt amb el projecte d'autorització administrativa i l'aprovació del projecte d'execució, de la xarxa de distribució de gas natural al terme municipal de la Llosa, a la província de Castelló, visat pel Col·legi d'Enginyers Industrials de la Comunitat Valenciana demarcació de València, amb data 6 de juliol de 2009, perquè li siga atorgada l'autorització administrativa i l'aprovació del projecte d'execució, per a la distribució de gas natural al terme municipal de la Llosa, a la província de Castelló, amb destí als mercats domèstic, comercial i industrial.  
Vist que es va realitzar la informació pública, a què fa referència l'article 73.4 de la Llei 34/1998, de 7 d'octubre, del Sector d'Hidrocarburs (BOE de 8 d'octubre de 1998), per mitjà d'anuncis en el Butlletí Oficial de la Província de Castelló el dia 28 de novembre de 2009, en el Diari Oficial de la Comunitat Valenciana del 4 de novembre de 2009 i en els diaris de premsa el periòdic Mediterráneo i el periòdic El Mundo del dia 6 de novembre de 2009, no consten en l'expedient al·legacions a la petició efectuada.  
Vist que es va remetre a l'Ajuntament de la Llosa separata del projecte, en què se sol·licita informe que done conformitat o oposició a l'autorització sol·licitada i, si és el cas, les condicions tècniques procedents.   
En resposta a la petició formulada, l'Ajuntament de la Llosa va remetre informe, el 22 d'octubre de 2009 en què exposa les condicions que en la seua contestació s'arrepleguen i que traslladades a l'empresa peticionària, van ser acceptades parcialment per esta en l'escrit de 23 de desembre de 2009.  
Vist que es van remetre a Iberdrola Distribución Eléctrica, SAU, i a FACSA separates del projecte, en què se sol·licita informe que done conformitat o oposició a l'autorització sol·licitada i, si és el cas, les condicions tècniques procedents.   
En resposta a la petició formulada, ambdós empreses van remetre informes, en què exposen les condicions que en la seua contestació s'arrepleguen i que traslladades a l'empresa peticionària, van ser acceptades per esta en el seu escrit de 23 de desembre de 2009.  
Vist que es va remetre a Telefónica separata del projecte, en què se sol·licita informe que done conformitat o oposició a l'autorització sol·licitada i, si és el cas, les condicions tècniques procedents el 6 d'octubre de 2009.   
Que en no haver obtingut resposta es va reiterar la sol·licitud el 16 de desembre de 2009, i continuava sense cap resposta en el termini reglamentari.  
Vist que en la data que es dicta esta resolució, consten justificadament acreditades davant del Servici Territorial d'Energia per part de Gas Natural Cegás, SA, les dades referides als punts següents:  
- La zona geogràfica per a la qual se sol·licita l'autorització administrativa, delimitada adequadament i definida la instal·lació principal de la xarxa, dins de zones urbanitzades o amb projecte d'urbanització aprovat.  
- Referència al pla d'expansió de la xarxa en la zona per a l'arribada del gas als distints punts de subministrament inclosos en l'àmbit de l'autorització.  
- Identificació dels límits i de les distàncies existents de la zona objecte del dit pla, limitada l'expansió a sòl classificat com a urbà o urbanitzable amb projecte d'urbanització aprovat.  
- Punts de connexió de la infraestructura de gas, el seu emplaçament geogràfic, titular i característiques que el definixen.   
Vist que Gas Natural Cegás, SA, reunix els requisits establits en el capítol II del títol II del Reial Decret 1434/2002, de 27 de desembre, per a l'exercici de l'activitat de distribució.  
Atés la resolució de la Direcció General d'Energia, de la Conselleria d'Infraestructures i Transport, de la Generalitat Valenciana, de 19 de maig de 2009, per la qual es resol la concurrència de peticionaris a l'autorització administrativa per a la gasificació del municipi de la Llosa, província de Castelló, a favor de Gas Natural Cegás, SA, i es deneguen la resta de sol·licituds. (CBREDE 2006/7/12).  
Atés els informes tècnics emesos pel Servici Territorial d'Energia de Castelló, de la Conselleria d'Infraestructures i Transport, sobre el projecte d'autorització administrativa i l'aprovació del projecte d'execució, per a la construcció de la xarxa de distribució de gas natural al terme municipal de la Llosa, a la província de Castelló.  
Vist que per aplicació de l'article 55 punt 1 apartat b) de l'esmentada Llei 34/1998, de 7 d'octubre, les instal·lacions de distribució de gas natural requerixen l'autorització administrativa prèvia.  
Atés que s'han complit els tràmits reglamentaris en l'expedient instruït a este efecte.  
Atés els avantatges amb vista a la garantia, la importància, la qualitat i les condicions tècniques, en virtut de l'anteriorment establit i que este Servici Territorial d'Energia és competent per a dictar esta resolució d'acord amb l'article 73.2 i l'article 3.3. d) de la Llei 34/1998, i amb l'article 16 del Decret 118/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Este Servici Territorial d'Energia resol:  
Únic  
Atorgar l'autorització administrativa i l'aprovació del projecte d'execució per a la construcció de la xarxa de distribució de gas natural al terme municipal de la Llosa, a la província de Castelló, les característiques principals de la qual són:  
Peticionari: Gas Natural Cegás, SA.  
Tipus de gas: gas natural.  
Punt de connexió: en l'antena en MOP 4 bar del gasoducte Xilxes-Almenara, amb armari de regulació, situat al carrer Goya en la parcel·la amb referència cadastral 8629022IS2050M7059NQ.  
Zona geogràfica: zona urbana del terme municipal d'Almenara (Castelló), marcada en el pla número 4271-PA1.1Rev.00.   
Termini d'execució de les instal·lacions: un any, després de l'obtenció de les autoritzacions.  
Característiques de les instal·lacions:  
- Xarxa de distribució en MOP 4 bar, amb 8 metres de tub de polietilé PE100 sdr 17,6, de 200 mm de diàmetre.  
- Una estació de regulació i mesura MOP 4 bar / MOP 0,4 bar AR11 i 500 m³ (n)/h.  
- Xarxa de distribució en MOP 0,4 bar, de tub de polietilé PE100 sdr 17,6 amb 711 m de 160 mm, 305 m de 110 mm, 19 de 90 mm de diàmetre.  
Pressupost del projecte presentat: 65.189,33 euros.  
Esta autorització administrativa s'atorga a l'empara del que disposen els articles 3.3 apartat d) i 73.2 de la Llei 34/1998, de 7 d'octubre, del Sector d'Hidrocarburs, i quedarà sotmesa a les condicions que figuren a continuació:  
1. El titular d'esta constituirà en el termini d'un mes, a partir de la data de la notificació d'esta resolució una garantia per valor de 1.303,79 euros, import del dos per cent del pressupost de la instal·lació que figura en l'expedient de sol·licitud, que s'ha de presentar en el Servici Territorial d'Energia de Castelló, per a garantir el compliment de les seues obligacions, d'acord amb el que assenyala el punt 4 de l'article 73 de la Llei 34/1998, de 7 d'octubre, del Sector d'Hidrocarburs, i de conformitat amb l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.  
La dita fiança es constituirà en la Tresoreria del Servici Territorial de Castelló, de la Conselleria d'Economia, Hisenda i Ocupació, de conformitat amb l'Orde de 14 de febrer de 1986, i l'Orde de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular d'esta autorització una vegada que el Servici Territorial d'Energia de Castelló atorgue l'autorització d'explotació de les instal·lacions a què es referix esta resolució.  
2. Gas Natural Cegás, SA, complirà les obligacions que estrictament s'assenyalen en l'article 74 Obligacions dels distribuïdors de gas natural, i en el punt 1 de l'article 83 Obligacions i drets dels distribuïdors i comercialitzadors en relació al subministrament, de la Llei 34/1998, de 7 d'octubre, del Sector d'Hidrocarburs, així com en el punt 3 de l'article 10 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural. En especial, estarà obligada a procedir a l'ampliació de les instal·lacions de distribució, en l'àmbit geogràfic de la seua autorització, quan siga necessari atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.   
3. El titular d'esta autorització disfrutarà, com a distribuïdor, dels drets que assenyalen els articles 75 i 83 de la Llei 34/1998, de 7 d'octubre, del Sector d'Hidrocarburs, així com els que s'assenyalen en l'article 10 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
4. Esta autorització s'entén sense perjuí i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre, i de conformitat amb l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.   
5. Esta autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs, modificat per l'article vint-i-huit del Reial Decret Llei 5/2005, d'11 de març.  
6. Les instal·lacions es realitzaran d'acord amb el projecte tècnic d'execució presentat en el Servici Territorial d'Energia de Castelló i hauran de complir el reglament tècnic de distribució i utilització de combustibles gasosos, aprovat pel Reial Decret 919/2006, de 28 de juliol (BOE 04.09.2006), Reglament de Xarxes i Connexions de Combustibles Gasosos aprovat per l'Orde de 18 de novembre de 1974 (BOE 06.12.1974) i modificat per l'Orde de 26 d'octubre de 1983 (BOE 08.11.1983) i la seua correcció d'errades (BOE 23.07.1984), l'Orde de 6 de juliol de 1984 (BOE 23.07.1984), l'Orde de 9 de març de 1994 (BOE 21.03.1994), l'Orde de 29 de maig de 1998 (BOE 11.06.1998), així com les disposicions i normes tècniques que en general s'apliquen. Estes instal·lacions estaran previstes per a respondre als avanços tecnològics en el camp del gas i aconseguir proveïments flexibles i segurs.  
7. La determinació de les tarifes i del règim econòmic que s'apliquen per al subministrament de gas natural es regiran per les disposicions vigents en cada moment.  
8. Esta autorització s'atorga sense perjuí de tercers i deixa fora de perill els drets particulars.  
9. Serà causa de revocació d'esta autorització administrativa l'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
10. Esta autorització entrarà en vigor l'endemà de la data la notificació.  
Contra esta resolució, que no posa fi a la via administrativa, es podrà presentar recurs d'alçada davant de la Direcció General d'Energia (c/ Colom núm. 1, 4a, 46029 València), en el termini d'un mes, comptador a partir de l'endemà d'aquell en què tinga lloc la notificació d'esta, de conformitat amb el que disposen els articles 114 i 115 de la Llei 4/99, de 13 de gener, de modificació de la Llei 30/92, de 26 de novembre, de Règim Jurídic i del Procediment Administratiu Comú.  
Castelló de la Plana, 4 de febrer de 2010.- El cap del Servici Territorial d'Energia: Esteban Santamaría Coria.